Public procurement notice: Prior Information Notice Without Call For Competition
Published: 2016-04-15
Buyer: Domstolsstyrelsen
Country: DK
Region: DANMARK
Contract type: Services
CPV classification: 32232000 | 32321200 | 32410000 | 45300000 | 72000000

Technical requirements: Domstolsstyrelsen forventer at gennemføre et EU-udbud efter udbudsloven (lov nr. 1564 af 15.12.2015) med henblik på udbud af drift, support og vedligeholdelse af Video3-løsningen, herunder drift, overvågning, support og vedligeholdelse af centralt og decentralt placeret udstyr, vedligeholdelse og videreudvikling af kundetilpasset software til styring af videokonferencerne samt etablering og flytning af videokonferenceudstyr.
Video3 er en landsdækkende videokonferenceløsning med udstyr installeret i ca. 225 lokaler på tværs af domstolene, anklagemyndigheden og Kriminalforsorgen i Danmark (inklusive Færøerne og Bornholm). Der kan også kaldes op til eksterne videokonferenceenheder internationalt. Løsningen er en turn-key-løsning (forankret i Domstolsstyrelsen) og er udviklet/udrullet i 2013-2014 og optimeret i 2015-2016.
Nærmere detaljer om Video3-løsningen kan findes på Danmarks Domstoles hjemmeside via følgende link: http://www.domstol.dk/om/udbud/Pages/default.aspx
Ydelserne er drift, support og vedligehold, som inkluderer overvågning af HW og SW, fejlrettelse og SW ændringer, vedligehold og support samt dokumentation. Systemet skal overvåges centralt og incidents og fejlsager behandles remote og onsite via supportorganisation med landsdækkende rækkevidde.
Som et led i forberedelse af det kommende udbud ønsker Domstolsstyrelsen indsigt i markedet for drift, support og vedligeholdelse af videokonferenceløsninger og ønsker derfor at indgå i en teknisk dialog med aktører på markedet, der udfører tilsvarende opgaver på lignende løsninger. Nærmere beskrivelse af den tekniske dialog, herunder fristen for anmodning om deltagelse er anført i punkt VI.3). Temaerne for den tekniske dialog vil også blive offentliggjort på Danmarks Domstoles hjemmeside (http://www.domstol.dk/om/udbud/Pages/default.aspx)
Der gøres opmærksom på, at relevante medarbejdere i forbindelse med udførelsen af kontrakten, vil skulle kunne sikkerhedsgodkendes til et niveau, som krævet af Domstolsstyrelsen i henhold til gældende sikkerhedscirkulære.
Interesserede virksomheder kan fremsende anmodning om deltagelse jf. kontaktinformation anført i I.1). Fristen for anmodning om at deltage i den tekniske dialog udløber torsdag den 21. april kl. 12.00 (dansk tid). Den tekniske dialog forventes gennemført i uge 17-18 og vil bestå af bilaterale møder mellem Domstolsstyrelsen og virksomhederne. Af anmodningen skal fremgå navn og CVR-nr. for den ansøgende virksomhed, beskrivelse af op til 5 lignende udførte opgaver samt supportorganisation.
Af hensyn til ressourceforbruget, vil der forventeligt blive inviteret ca. 5 virksomheder til at deltage i dialogen. Såfremt der er flere, der anmoder om deltagelse i dialogen, vil Domstolstyrelsen invitere de virksomheder, der baseret på deres anmodning, vurderes at være et repræsentativt udsnit af markedet for de efterspurgte ydelser, men eventuelle virksomheder, der ikke inviteres til dialog, er under alle omstændigheder velkomne til at afgive skriftligt input jf. de offentliggjorte temaer.